“অর্থনীতিকে ধ্বংস করবে,” মার্কিন শুল্ক নীতি প্রসঙ্গে তোপ রাহুলের

ওয়েব ডেস্ক: মার্কিন প্রশাসনের নতুন শুল্ক নীতির (US Tariff Policy) তীব্র সমালোচনা করলেন লোকসভার বিরোধী দলনেতা রাহুল গান্ধী (Rahul Gandhi)। বৃহস্পতিবার লোকসভায় দেওয়া ভাষণে তিনি অভিযোগ করেন, আমেরিকার এই সিদ্ধান্ত ভারতীয় অর্থনীতির (Indian Economy) উপর মারাত্মক প্রভাব ফেলবে। তিনি বলেন, “মার্কিন মুলুকে ভারতীয় পণ্যের রফতানির উপর ২৬ শতাংশ শুল্ক আরোপ করা হয়েছে, যা আমাদের অর্থনীতিকে ধ্বংস করবে।” রাহুল কেন্দ্রীয় সরকারের কাছে জানতে চান, এই শুল্কের মোকাবিলায় কী ব্যবস্থা নেওয়া হচ্ছে।

এদিন লোকসভায় মোদি সরকারের (Modi Government) বিদেশ নীতি নিয়েও তীব্র আক্রমণ শানান রাহুল গান্ধী। তিনি অভিযোগ করেন, “আপনারা চীনকে ৪ হাজার স্কোয়ার কিলোমিটার জমি উপহার দিয়েছেন। আর এখন আমাদের বন্ধু দেশ আচমকা আমাদের উপর শুল্ক আরোপ করেছে।” এই পরিস্থিতিতে কেন্দ্র কীভাবে প্রতিক্রিয়া জানাচ্ছে, তা স্পষ্ট করার দাবি জানান কংগ্রেস নেতা।

আরও পড়ুন: ট্রাম্পের শুল্ক-কাঁটায় মারাত্মক ক্ষতির মুখে বাংলাদেশ, এবার কী হবে?

বৃহস্পতিবার সংসদে বক্তব্য রাখতে গিয়ে ভারতের প্রাক্তন প্রধানমন্ত্রী ইন্দিরা গান্ধীর প্রসঙ্গও টানেন রাহুল গান্ধী। তিনি বলেন, “বিদেশ নীতি নিয়ে একবার ইন্দিরা গান্ধীকে প্রশ্ন করা হয়েছিল, তিনি ডান দিকে না বাঁ দিকে ঝুঁকতে স্বচ্ছন্দ? ইন্দিরার উত্তর ছিল— ‘আমি ডান বা বাঁয়ে ঝুঁকি না, আমি সোজা হয়ে দাঁড়াই।’” এরপর রাহুল কটাক্ষ করে বলেন, “কিন্তু বিজেপি ও আরএসএসের কৌশল ভিন্ন। তাদের যখন জিজ্ঞাসা করা হয়, তারা ডান দিকে না বাঁ দিকে? তারা বলে, ‘না-না-না, আমরা সমস্ত বিদেশি শক্তির সামনেই মাথা নত করি।’”

Cutting cakes with Chinese diplomats while they occupy our land amounts to nothing short of celebrating the sacrifice of our brave martyrs!

Prime Minister Modi and the BJP’s “foreign policy” continues its spineless tradition – bowing before every foreigner, when we should be… pic.twitter.com/YYtHQUpnmL

— Rahul Gandhi (@RahulGandhi) April 3, 2025

প্রসঙ্গত, বুধবার গভীর রাতে ভারত সহ বিভিন্ন দেশের উপর অতিরিক্ত শুল্ক আরোপের ঘোষণা করেন মার্কিন প্রেসিডেন্ট ডোনাল্ড ট্রাম্প। রাশিয়াকে ছাড় দিয়ে চীন, ব্রিটেন সহ বিভিন্ন দেশের উপর শুল্ক বসানোর সিদ্ধান্ত নেন তিনি। ভারতীয় পণ্যের উপর ২৬ শতাংশ শুল্ক আরোপ করে ট্রাম্প বলেন, “ওরা যা কর চাপায়, এটা তার অর্ধেক মাত্র। আমরা ছাড় দিয়ে শুল্কের পরিমাণ নির্ধারণ করেছি।”